ג'ניפר רובין

ג'ניפר רובין (באנגלית: Jennifer Rubin) היא פובליציסטית יהודייה-אמריקאית, בעלת טור ובלוג ב"וושינגטון פוסט", שבו שוטחת את דעותיה מנקודת השקפה שמרנית. עם זאת, לאחר היבחרו של דונלד טראמפ בפריימריז הרפובליקניים ולנשיאות, הפכה רובין למבקרת בולטת שלו.

קורות חיים
רובין (במקור גלייזר) נולדה בפרבר של פילדלפיה. ב-1968 עברה עם משפחתה לקליפורניה. היא סיימה לימודי משפטים באוניברסיטת קליפורניה בברקלי ועבדה כעורכת דין בלוס אנג'לס במשך כ-20 שנה. ב-2007 היא החלה לכתוב טורי דעה בירחון קומנטרי ובלטה בחריפותה ובכתיבתה הפרובוקטיבית. טוריה התפרסמו גם בכתבי עת נוספים, בהם באופן תדיר בויקלי סטנדרד. ב-2010 עברה לוושינגטון פוסט בו היא בעלת טור ובלוג בשם "Right Turn". רובין מסקרת את הפוליטיקה המקומית ומדיניות החוץ מנקודת מבט נאו-קונסרבטיסטית ומזוהה עם המפלגה הרפובליקנית.

רובין מתגוררת בצפון וירג'יניה, היא נשואה ואם לשניים. היא יהודייה ושומרת שבת.

קישורים חיצוניים

 טורי הדעה של ג'ניפר רובין, באתר וושינגטון פוסט
 הבלוג של ג'ניפר רובין, באתר וושינגטון פוסט

הערות שוליים

עיתונאיות יהודיות אמריקאיות
בעלי טור יהודים אמריקאים
פובליציסטים יהודים אמריקאים
נאו-קונסרבטיבים
סגל MSNBC
סגל וושינגטון פוסט
בוגרות אוניברסיטת קליפורניה בברקלי
בלוגריות אמריקאיות
בלוגריות יהודיות
בעלות טור אמריקאיות
אמריקאיות שנולדו ב-1962
אמריקאים שנולדו ב-1962